**2ο ΔΗΜΟΤΙΚΟ ΣΧΟΛΕΙΟ ΓΛΥΦΑΔΑΣ Αρ.Πρ. 622/18-10-2023**

**KANONEΣ ΧΡΗΣΗΣ ΑΘΛΗΤΙΚΩΝ ΧΩΡΩΝ ΚΑΙ ΓΗΠΕΔΩΝ ΤΟΥ ΣΧΟΛΕΙΟΥ ΜΑΣ**

* Απαγορεύεται αυστηρά η είσοδος στα γήπεδα με νερό και είδη διατροφής, (π.χ. σάντουιτς, φρούτα, γιαούρτια, χυμοί, ξηροί καρποί, πατατάκια.)
* Δεν επιτρέπεται στους μαθητές να κάνουν χρήση των τερμάτων ποδοσφαίρου ως μονόζυγα και να αιωρούνται από τα δοκάρια των τερμάτων. Τα δοκάρια δεν μπορούν να κρατήσουν το βάρος του σώματος και υπάρχει κίνδυνος, πρωτίστως, ατυχήματος και δευτερευόντως, καταστροφής της υλικής περιουσίας του σχολείου.
* Η συμπεριφορά των μαθητών μέσα στους χώρους των γηπέδων πρέπει να είναι ευγενική. Δεν κατακρίνουμε, κοροϊδεύουμε ή ενοχλούμε τους συμμαθητές μας και επιλύουμε τις διαφορές μας με ειρηνικό και φιλικό τρόπο εν γένει στους χώρους του σχολείου.
* Ακούμε τις υποδείξεις των δασκάλων και τηρούμε τους κανόνες χωρίς διαμαρτυρίες. Οι κανόνες αυτοί αποσκοπούν στην εύρυθμη λειτουργία των ομάδων και στην ψυχική και σωματική ασφάλεια κάθε μαθητή.
* Κατά την ώρα της πρωινής προσέλευσης δεν επιτρέπεται η είσοδος στα γήπεδα, για λόγους ασφαλείας.
* Στα διαλείμματα θα χρησιμοποιούνται τα γήπεδα από συγκεκριμένες τάξεις ως εξής ανά ημέρα:
* Δευτέρα η Β τάξη
* Τρίτη η Γ τάξη
* Τετάρτη η Δ τάξη
* Πέμπτη η Ε τάξη
* Παρασκευή η ΣΤ τάξη

 Το αθλητικό υλικό που θα χρησιμοποιείται στα διαλείμματα θα δίνεται από τους γυμναστές από το γραφείο Φυσικής Αγωγής, με την προϋπόθεση να τηρούνται όλοι οι προηγούμενοι κανόνες συνεργασίας και ευγενούς άμιλλας. Σε περίπτωση μη τήρησης των κανόνων παιχνιδιού και κόσμιας συμπεριφοράς, οι εμπλεκόμενοι μαθητές/τριες θα απομακρύνονται από το γήπεδο. Επιπλέον, δεν επιτρέπεται η χρήση μπάλας ή οποιουδήποτε άλλου αντικειμένου που δεν ανήκει στον εξοπλισμό του σχολείου.

* Οι μαθητές θα κάνουν χρήση των γηπέδων χωρίς να απαιτείται η χρήση ειδικών παπουτσιών.
* Στο ολοήμερο σχολείο ισχύουν τα ανωτέρω ως προς τη χρήση των γηπέδων. Τις δραστηριότητες θα τις ορίζουν οι υπεύθυνοι εκπαιδευτικοί τμημάτων.

Καλή διασκέδαση στις νέες αθλητικές εγκαταστάσεις του σχολείου μας.

**Ο ΣΥΛΛΟΓΟΣ ΔΙΔΑΣΚΟΝΤΩΝ**

**&**

**Η ΔΙΕΥΘΥΝΣΗ ΤΟΥ ΣΧΟΛΕΙΟΥ**